cyanic-selkie/wikianc huggingface dataset:
Karianne Bråthen
Karianne Berntine Bråthen (født 1974) er en norsk politiker (Ap). Fra 2015 til 2019 var hun ordfører i Øksnes kommune.
Fra 14. oktober 2021 er hun fast møtende vararepresentant på Stortinget for statsråd Bjørnar Skjæran. Hun er medlem av Stortingets næringskomité.
Vidnoje
Vidnoje (russisk: Ви́дное) er en by i Moskva oblast i Russland. Den ligger tre kilometer sør for Moskvas bygrense. Innbyggertall: 52 198 (folketelling 2002).
Fluoroskopi
Fluoroskopi benyttes som betegnelse på røntgenundersøkelser der lavdose røntgenstråler (100-120 kV/2-10 mA)benyttes til å visualisere kroppens indre organer. Fluoroskopi benyttes som oftest i forbindelse med posisjonering av stålefeltet før et røntgenbilde skal tas.
Alternativt benyttes fluoroskopi som posisjoneringsverktøy ved intervensjonsundersøkelser, det vil si at et arbeidsverktøy eller en sonde føres inn i pasienten, enten inni blodårene eller gjennom kroppens naturlige hulrom, for å gjennomføre en terapeutisk prosedyre, f.eks. Angioplastikk.
Vidnoje
Bosetningen startet som dacha-stedet Rastorgujevo i 1902. Like ved er Gorki Leninskije, et tidligere herregods som Lenin benyttet i sine siste år. Sukhanovka-fengselet ble etablert av NKVD i 1938 på området til det gamle Jekaterinskaja Pustyn-klosteret. I 1949 ble bosetningen Vidnoje etablert for arbeidere ved den nybygde fabrikken til Moskva Koks- og Gassverk. Vidnoje fikk bystatus i 1965.
Nuclear Blast
Nuclear Blast er et uavhengig, tysk plateselskap med avdelinger i Tyskland, USA og Brasil.
Nuclear Blasts hovedkvarter ligger i Donzdorf i Göppingen. Plateselskapet ble startet i 1987 av tyskeren Markus Staiger, og ga opprinnelig ut hardcore punk-materiale. Etter hvert begynte plateselskapet å gi ut mer melodisk metal og ekstrem metal-band. Nuclear Blast er sammen med Century Media de to største, uavhengige plateselskapene til å gi ut melodisk heavy metal.
Signerte band
Se: Liste over Nuclear Blast-band
Errabundus
Errabundus er en slekt av stumpbiller.
Utbredelse
Slekten er utbredt i Afrika.
Ghislain Lemaire
Ghislain Lemaire (født 7. august 1972) er en fransk judoka.
Han representerte Frankrike under Sommer-OL 2004 i Athen, der han ble utslått i omspillet.
Erling Winsnes
Erling Winsnes (født 3. februar 1893, død 2. november 1935) var en norsk «sosialøkonom og publisist, nasjonalist og kosmopolitt, drømmer og rabulist, livsdyrker og fanatisk moralist, vittig paradoksmaker og grublende filosof».
Winsnes er av flere blitt karakterisert som «høyreradikalismens 'profet' på 1920-tallet». Han regnes som «en av Ragnarok-miljøets profeter». I skriftene Til en ukjent Gud og Den neste stat argumenterer han for innføringen av en moderne biologisk forankret religion.
I sin bok Den næste stat fra 1924 fremmer Winsnes, som den første, ideen om en Arbeidstjeneste slik denne senere ble realisert av NS under andre verdenskrig.
Fra sin tid i Det Norske Studentersamfund, hvor han også var leder, pleiet Winsnes vennskapet med Sigurd Hoel.
Rebecca Romijn
Rebecca Alie Romijn (født 6. november 1972 i Berkeley i California) er en amerikansk fotomodell og skuespiller av nederlandsk opphav.
Romijn har spilt i flere X-Men-filmer i rollen som Mystique, og spilte rollen som Alexis Meade i TV-serien Ugly Betty. Hun har også vært med i serien Venner for livet som kjæresten til Ross Geller (sesong 4, episode 6).
Rebecca Romijn var gift med skuespilleren John Stamos fra 1998 til 2004, og brukte da navnet Rebecca Romijn-Stamos. I juli 2007 giftet hun seg med Jerry O'Connell, og i desember 2008 fødte hun tvillinger.
Aleš Pajovič
Aleš Pajovič (født 6. januar 1979 i Celje, Slovenia) er en slovensk håndballspiller, som spiller for THW Kiel og det slovenske landslaget. For landslaget har han spilt over 140 landskamper.
Crass
Historie
Crass ble dannet i 1977, og i 1978 ble debut-albumet The Feeding of the 5000 gitt ut. Bandet besto av opp til 8 medlemmer, og i motsetning til de fleste samtidige punkbandene hadde Crass to kvinnelige medlemmer; Joy De Vivre og Eve Libertine (begge er kunstnernavn). Etter utgivelsen av sitt første album opprettet Crass sitt eget plateselskap; Crass Records. Plateselskapet ga ut plater også fra andre anarkistiske punkband i miljøet rundt Crass. Crass dannet et anarkist-kollektiv i Essex, og var idealister som var motstandere av Thatcher og politiets brutalitet mot streikende gruvearbeidere. Avslutningskonserten ble holdt i 1984 i Aberdare, Wales til inntekt for streikende gruverarbeidere.
Thatchergate
I 1982 laget Crass en kassett der de hadde mikset ulike opptak av Margaret Thatcher og USAs president Ronald Reagan slik at det kunne høres ut som en telefonsamtale der Thatcher innrømmet at det var Storbritannia selv som sto bak senkingen av HMS «Sheffield» - formålet skulle angivelig være å eskalere Falklandskrigen og rettferdiggjøre invasjonen. Videre hørtes det ut som om Reagan hadde til hensikt å bruke kjernefysiske våpen mot Tyskland og andre allierte dersom Sovjetunionen gikk til angrep. Denne kassetten ble sendt til en nederlandsk radiostasjon som raskt forsto at opptaket var falskt. Noen måneder senere fikk USAs utenriksdepartement tak i opptaket, og erklærte at det var et eksempel på undergravende sovjetisk propaganda utført av KGB. De-klassifiserte dokumenter i Storbritannia antyder at MI6, CIA og utenrikstjenestene i USA og Storbritannia hadde samtaler angående opptaket i et par år etter 1982. Margaret Tatcher var selv urolig for at noen hadde drevet med telefon- eller romavlytting av henne. Først i 1984 ble det klart at det var Crass som sto bak det falske opptaket, noe som resulterte i at gården Dial House i Essex der bandet holdt til, fikk besøk av politiet.
Sonet Distribusjon
Sonet Distribusjon er et norsk musikkdistribusjonsselskap. Det er organisert som en avdeling under Universal Music AS i Norge, og står ansvarlig for distribusjon av et utvalg uavhengige norske plateselskaper. Hovedtyngden av repertoaret er ny, norsk musikk med sjangermessig stor spredning. Sonet har også ansvaret for Universal Music-platemerket Nightliner.
Atmosfære
Atmosfære (fra gammelgresk: ἀτμός [atmós], «damp» + σφαῖρα [spʰaíra], «kule», det vil si ‘dampkule’) er det generelle navnet på et lag med gass som kan ligge rundt et legeme med stor nok masse. Gassene er tiltrukket av tyngdekraften til legemet, og holdt fast hvis tyngdekraften er stor nok og atmosfæretemperaturen er lav. Noen planeter består hovedsakelig av diverse gasser, og har dermed svært dype atmosfærer (se gasskjempe).
Jordens atmosfære er en særskilt atmosfære fordi den inneholder gasser skapt av livet på jorda; samtidig gjør den det mulig for liv å eksistere.
Jessheimbadet
fra og med 1. desember 2020 kunne man kjøpe klippekort, årskort og gavekort.
Bygget
Den vil også ha tradisjonelle garderober og en kafé der det serveres mat og drikke. Jessheimbadet har også både HC garderober som har sine egne utganger til bassengene og familiegardrober som har egne utganger til bassenget. Med store glassvinduer er badet åpent og oversiktlig.
Roadrunner
Roadrunner kan sikte til:
Jimmy Greaves
James Peter «Jimmy» Greaves (født 20. februar 1940 i East Ham i London, død 19. september 2021) var en britisk fotballspiller.
Karrieren
I 1957 debuterte han i 1. divisjon for Chelsea. Sesongen 1960-61 scoret han 41 ligamål, noe som fremdeles er klubbrekord. Til tross for dette vant klubben ingen trofeer i løpet av Greaves' tid i klubben.
I 1960 ble han den yngste spilleren i historien som hadde scoret 100 ligamål i engelsk fotball, i en alder av 20 år og 290 dager. I 1961 spilte han en kort periode for den italienske klubben AC Milan. Han spilte tolv kamper og scoret ni mål, men fant seg ikke til rette i klubben, og dro snart tilbake til England, der han signerte for Tottenham Hotspur FC.
Greaves opplevde en fantastisk karriere hos Tottenham. Han spilte i klubben fra 1961 til 1970, og scoret 266 mål i løpet av 379 kamper, inkludert 220 ligamål i første divisjon. Greaves ble ligaens toppscorer fire ganger (1963, 1964, 1965 og 1969). Dermed var han blitt toppscorer seks ganger, en rekord som fremdeles står (per 2008).
Med Spurs vant Greaves FA-cupen i 1962 og 1967. Han var også med på å vinne Cupvinnercupen i 1963 – og scoret to ganger i 5-1-seieren over Atlético Madrid.
Landslagskarrieren
Greaves debuterte på i 1959, og spilte totalt 57 kamper. Han scoret 44 mål, fem færre enn Bobby Charlton, men på langt færre kamper. Han er nummer tre på listen over Englands toppscorere, bak Charlton og Gary Lineker. Greaves innehar også rekorden for flest hattrick for Englands landslag - seks i alt.
Greaves var førstevalget som spiss under VM 1966, men han pådro seg en skade i en kamp mot, og måtte erstattes. Erstatteren, Geoff Hurst, scoret seiersmålet i kvartfinalen mot, og beholdt plassen helt frem til finalen, der han scoret det berømte hattricket i Englands finaleseier.
West Ham og Barnet
I 1970 signerte Greaves for West Ham United FC. Han scoret to mål i debutkampen mot Manchester City FC. Han la opp i 1971 etter å ha spilt 516 ligakamper og scoret 357 mål, flere enn noen annen.
Greaves gjorde comeback i en alder av 38 år for Barnet FC. Deretter spilte han flere kamper for den halvprofesjonelle klubben Woodford Town FC før han la opp for godt.
Meritter
Tottenham Hotspur
Olav Bjarte Fosso
Han er utdannet sivilingeniør og dr.ing. fra NTNU, og var seniorforsker ved SINTEF før han ble professor ved NTNU i 2002. Han var instituttleder ved Institutt for elkrafteknikk 2009–2013 og var leder for det tematiske satsingsområdet energi ved NTNU 2014–2016. Han ble rådsleder for Norsk klimastiftelse i 2015.
Southwestern Adventist University
Southwestern Adventist University  er et privat, kristent (adventistisk) universitet i Durant i delstaten Texas, USA. Det ble opprettet i 1894.
Ved universitetet var det 1 191 studenter og 92 vitenskapelig ansatte i 2006, og samme året var skolepengene US$ 12 484 for studenter folkeregistrert i USA. Studiene gis opp til mastergradsnivå.
Vitalij Poljanskyj
Vitalij Oleksandrovytsj Poljanskyj (ukrainsk: Віталій Олександрович Полянський, født 26. januar 1981) er en ukrainsk judoka.
Han representerte Ukraina under Sommer-OL 2004 i Athen, der han ble utslått i omspillet.
Elektrontetthet
Elektrontetthet eller elektronisk tetthet er innen kvantekjemi målet for sannsynligheten for at et elektron er til stede i et uendelig minimalt romelement som omgir et gitt punkt. Det er en skalar mengde avhengig av tre romlige variabler og betegnes vanligvis som en av eller. Tettheten bestemmes, per definisjon, av den normaliserte N-elektronbølgefunksjonen som i seg selv avhenger av 4N variabler (3N romlige og N spinn koordinater). Omvendt bestemmer tettheten bølgefunksjonen modulo opp til en fasefaktor, og gir det formelle fundamentet for densitetsfunksjonell teori.
Ifølge kvantemekanikken, på grunn av usikkerhetsprinsippet i atomskala, kan ikke den nøyaktige plasseringen av et elektron forutsies, bare sannsynligheten for at det er i en gitt posisjon; derfor fungerer elektroner i atomer og molekyler som om de "smøres ut" i rommet. For en-elektron-systemer er elektrontettheten til et hvilket som helst punkt proporsjonal med kvadratstørrelsen til bølgefunksjonen.
Definisjon
Den elektrontettheten tilsvarer en normalisert N-elektronbølgefunksjon \Psi (med \textbf r og s som betegner henholdsvis romlige og spinnvariabler) er definert som
der operatøren som tilsvarer den observerbare tettheten er
Beregne som definert ovenfor kan vi forenkle uttrykket som følger.
Med ord: holder et enkelt elektron fremdeles på plass \textbf r, summerer vi over alle mulige arrangementer av de andre elektronene.
I Hartree-Fock- og tetthetsfunksjonelle teorier blir bølgefunksjonen vanligvis representert som en enkelt Slater-determinant konstruert avN orbitaler, \varphi_k,med tilsvarende okkuperinger n_k. I disse situasjonene forenkles tettheten til
Generelle egenskaper
Fra sin definisjon er elektrondensiteten en ikke-negativ funksjon som integrerer med det totale antallet elektroner. Videre tilfredsstiller tettheten ulikhetene for et system med kinetisk energi T
For endelige kinetiske energier plasserer den første (sterkere) ulikheten kvadratroten av tettheten i Sobolev-rommet. Sammen med normalisering og ikke-negativitet definerer dette et rom som inneholder fysisk akseptable tettheter som
Den andre ulikheten plasserer tettheten i L3 space. Sammen med normaliseringsegenskapen plasserer akseptable tettheter innenfor skjæringspunktet mellom L1 og L3 – et supersett av.
Topologi
Grunntilstanden til den elektroniske tettheten av et atom er antatt å være en monotont forfallende funksjon av avstanden fra kjernen.
Kjernefysisk tilstand
Den elektroniske tettheten viser kviser ved hver kjerne i et molekyl som et resultat av det ubegrensede elektron-kjerne Coulomb-potensialet. Denne oppførselen kvantifiseres av Kato cusp-tilstanden formulert i forhold til den sfærisk gjennomsnittlige tettheten, \bar{\rho}, om en gitt kjerne som
Det vil si at det radiale derivatet av den sfærisk gjennomsnittlige tettheten, evaluert i en hvilken som helst kjerne, er lik dobbelt så stor tetthet ved den kjernen multiplisert med det negative av atomnummeret(Z).
Asymptotisk oppførsel
Atomkravetilstanden gir nær-kjernefysisk (liten r) tetthetsadferd som
Langdistanse (stor r) tetthetens oppførsel er også kjent ved å ta form
hvor I er ioniseringsenergien til systemet.
Responstetthet
En annen mer generell definisjon av en tetthet er "lineær respons tetthet". Dette er tettheten som når den er sammentrukket med en hvilken som helst spinnfri, en-elektronoperatør gir den tilhørende egenskapen definert som derivatet av energien. For eksempel er et dipolmoment avledet av energien i forhold til et eksternt magnetfelt og er ikke forventningsverdien til operatøren over bølgefunksjonen. For noen teorier er de de samme når bølgefunksjonen konvergeres. Okkupasjonstallene er ikke begrenset til området fra null til to, og noen ganger kan til og med responstettheten være negativ i visse områder av rommet.
Oversikt
I molekyler finnes regioner med stor elektrontetthet vanligvis rundt atomet og dets bindinger. I avlokaliserte eller konjugerte systemer, slik som fenol, benzen og forbindelser slik som hemoglobin og klorofyll, er elektrontettheten signifikant i en hel region, dvs. i benzen er de funnet over og under den plane ringen. Dette vises noen ganger skjematisk som en serie med vekslende enkelt- og dobbeltbindinger. Når det gjelder fenol og benzen, viser en sirkel inne i en sekskant forbindelsen som er avlokalisert. Dette vises nedenfor:
I forbindelser med flere ringsystemer som er sammenkoblet, er dette ikke lenger nøyaktig, så alternerende enkelt- og dobbeltbindinger brukes. I forbindelser som klorofyll og fenol viser noen diagrammer en stiplet eller stiplet linje for å representere delokaliseringen av områder der elektrondensiteten er høyere ved siden av enkeltbindingene.
Konjugerte systemer kan noen ganger representere områder der elektromagnetisk stråling absorberes i forskjellige bølgelengder, noe som resulterer i at forbindelser ser ut som fargede. I polymerer er disse områdene kjent som kromoforer.
I kvantekjemiske beregninger er elektrondensiteten, ρ(r), er en funksjon av koordinatene r, definert som ρ(r)dr er antall elektroner i et lite volum dr. For lukkede skallmolekyler, kan skrives i form av en sum av produkter av basisfunksjoner, φ:
hvor P er tetthetsmatrisen. Elektrontettheter blir ofte gjengitt i form av en isosurface (en isodensitetsflate) med størrelsen og formen på overflaten bestemt av verdien av den valgte tettheten, eller i termer av en prosentandel av totalt innelukkede elektroner.
Molekylær modelleringsprogramvare gir ofte grafiske bilder av elektrontetthet. For eksempel i anilin (se bildet til høyre). Grafiske modeller, inkludert elektrontetthet, er et vanlig verktøy i kjemiutdanning. Merknad i det venstre bildet av anilin er høye elektrontettheter knyttet til karbonene og nitrogenet, men hydrogenene med bare ett proton i kjernene er ikke synlige. Dette er grunnen til at røntgendiffraksjon har vanskelig for å finne hydrogenposisjoner.
Grafisk fungerer elektrondensitetsflaten også som et lerret som andre elektroniske egenskaper kan vises på. Det elektrostatiske potensialskartet (egenskapen til det elektrostatiske potensialet som er kartlagt på elektrontettheten) gir en indikator for ladningsfordeling i et molekyl. Det lokale ioniseringspotensialkartet (egenskapen til lokalt ioniseringspotensial kartlagt på elektrontettheten) gir en indikator på elektrofilisitet. Og LUMO-kartet (laveste ubebodde molekylære bane kartlagt på elektrontettheten) kan gi en indikator for nukleofilisitet.
Eksperimenter
Mange eksperimentelle teknikker kan måle elektrontettheten. For eksempel gir kvantekrystallografi gjennom røntgenkrystallografi, hvor røntgenstråler med en passende bølgelengde er målrettet mot en prøve og målinger utføres over tid, en sannsynlig fremstilling av plasseringene til elektroner. Fra disse posisjonene kan molekylære strukturer, så vel som nøyaktige ladningstetthetsfordelinger, ofte bestemmes for krystalliserte systemer. Kvanteelektrodynamikk og noen grener av kvanteteori studerer og analyserer også elektronsuperposisjon og andre relaterte fenomener, for eksempel NCI-indeksen som tillater studier av ikke-kovalente interaksjoner ved bruk av elektrontetthet. Mulliken populasjonsanalyse er basert på elektrondensiteter i molekyler og er en måte å dele tettheten mellom atomer for å gi et estimat av atomladningene.
I transmisjonselektronmikroskopi (TEM) og dyp uelastisk spredning, så vel som andre høyenergipartikkeleksperimenter, samvirker høynergielektroner med elektronskyen for å gi en direkte representasjon av elektrontettheten. TEM, scanning tunneling microscopy (STM) og atomkraftmikroskop (AFM) kan brukes til å undersøke elektrondensiteten til spesifikke individuelle atomer.
Spinntetthet
Spinntetthet er elektrondensitet påført frie radikaler. Det er definert som den totale elektrontettheten til elektroner med ett spinn minus den totale elektrontettheten til elektronene til det andre spinnet. En av måtene å måle den eksperimentelt på er elektronresonans, nøytrondiffraksjon tillater direkte kartlegging av spinntettheten i 3D-rom.
Afroprinus
Afroprinus er en gruppe av (slekt) av biller som tilhører familien stumpbiller (Histeridae).
EM i friidrett 2018 – Spydkast menn
Kvalifikasjonskrav
Kvalifikasjonskravet for spydkast menn var: 80,00.
Afroprinus
Utseende
Små (2,1-2,4 millimeter), tettbygde, ovale og noe flate, mørkbrune til svarte stumpbiller. Kroppen er gjerne rundet og litt hvelvet. Hos denne slekten er oversiden nokså tett og jevnt punktert, uten speilblanke felter.
EM i friidrett 2018 – Spydkast menn
Tidsplan
Alle tider er lokal tid (UTC+2)
Afroprinus
Levevis
Arten lever i huler.
Wei Shuo
Wei Shuo (tradisjonell kinesisk: 衛鑠, forenklet kinesisk: 卫铄, pinyin: Wèi Shuò, født i 272 i fylket Xia i dagens provins Shanxi i Kina, død 349), stilnavn Mouyi (茂猗), tilnavn He'nan (和南), gjerne omtalt som Fru Wei (衛夫人), var en kinesisk kalligraf under Handynastiet. Det var hun som etablerte de faste regler for skriving av regelskrift. Hun var læremester for den store kalligrafen Wang Xizhi.
Wei var gift med Li Ju (李矩), guvernøren av provinsen Ding. Sammen fikk de sønnen Li Chong (李充), som også ble kalligraf og tilknyttet keiserhoffet som sekretær (中書侍郎).
Wei hadde lært under Zhong Yao. Men Weis stil er smalere enn Zhongs videre stil. Weis Bildet av blekkbørsten (筆陣圖) beskriver det hun kalte «de syv krefter» (七勢) og som senere ble justert til Yongs åtte prinsipper, som er en berømt normativ beskrivelse om hvordan de forskjellige strøk av kinesisk skrift skal utføres.
EM i friidrett 2018 – Spydkast menn
Kvalifisering
Kvalifisering: Direkte kvalifisering ved 82,00 meter (Q) eller de 12 beste utøverne (q) gikk til finalen
Ingrid Berntsen
Ingrid Kristine Berntsen (født 18. april 1978 i Drammen) er en norsk kulekjører. Hun representerer Tofte Fremad Idrettsforening.
Berntsen vant NM i freestyle, kulekjøring i 1997, 2002 og 2007 samt hopp (big air) i 2003. Hun deltok i vinter-OL for Norge i 2002 i Salt Lake City med 17.-plass i kulekjøring og i 2006 i Torino med 19.-plass i kulekjøring. Hun er yngre søster til Hedda Berntsen.
The Kid
The Kid kan henspille på en rekke filmer:
Joseph Robert Binzer
Joseph Robert Binzer (født 26. april 1955) er en amerikansk katolsk emeritert hjelpebiskop i Cincinnati.
Verdenscupen i aking 2022/23
Verdenscupen i aking 2022/23 blir organisert av Det internasjonale akeforbundet (FIL) og er den 46. sesongen av verdenscupen i aking. Sesongen starter i Innsbruck i Østerrike i desember 2022, og blir avsluttet i Winterberg i februar 2023.
Joseph Robert Binzer
Bakgrunn
Før han gikk inn i geistlig tjeneste var Binzer i flere år autorisert regnskapsfører i South Bend i Indiana og så i Cincinnati.
Ravdeep Singh Bajwa
Ravdeep Singh Bajwa (født 1990 ) er skuespiller utdanna ved Kunsthøgskolen i Oslo. Han har medvirka i flere filmer og TV-serier på norsk fjernsyn og deltatt i teaterforestillinger ved blant annet Nationaltheatret.
Edna Purviance
Olga Edna Purviance (født 21. oktober 1895 i Lovelock i Paradise Valley i Nevada, død 11. januar 1958 i Hollywood i California) var en amerikansk skuespiller i stumfilmtiden.
Homer C. LaGassey
Homer C. LaGassey (født 1902 i Amesbury, død 1982 i Pompano Beach) var en amerikansk komponist.
LaGassey er spesielt kjent for sine verker for janitsjarkorps.
Edna Purviance
Edna Purviance arbeidet som sekretær i San Francisco da hun ble oppdaget av Charles Chaplin i 1915. Hun hadde den kvinnelige hovedrollen i nesten alle filmene han laget fram til 1923, tilsammen 33 produksjoner. Etter det ble forholdet mellom dem mer anstrengt, og Chaplin valgte en annen skuespiller til hovedrollen i filmen Gullfeber. Purviance ble på Chaplins lønningsliste helt fram til hun døde i 1958. Begge snakket alltid varmt om hverandre resten av livet.
Joseph Robert Binzer
Prest
Joseph Binzer ble presteviet den 4. juni 1994 av erkebiskopen av Cincinnati, Daniel Edward Pilarczyk.
Edna Purviance
Purviance hadde deretter statistsroller i to av Chaplins lydfilmer. Hun døde av kreft i 1958.
Joseph Robert Binzer
Biskop
Den 6. april 2011 utnevnte pave Benedikt XVI ham til titulærbiskop av Subbar og gjorde ham til hjelpebiskop i Cincinnati. Erkebiskopen av Cincinnati, Dennis Marion Schnurr, bispeviet ham den 9. juni samme år; medkonsekratorer var biskopen av Joliet i Illinois, Robert Daniel Conlon, og den emeriterte erkebiskop av Cincinnati, Daniel Edward Pilarczyk. Joseph Binzer var allerede siden 2007 og til sin tilbaketreden generalvikar i erkebispedømmet Cincinnati.
Pave Frans innvilget den 7. mai 2020 hans tidlige fratreden som hjelpebiskop; han var da 65 år og biskoper står gjerne i embedet til de er 75. Det var etter at han var blitt klandret for forsømmelser i håndteringen av ett tilfelle av en prests seksuelle misbruk og som førte til at han var blitt fratatt ansvaret for erkebispedømmets personalavdeling for prestene. Etter sin fratreden fikk han mer vanlige prestelige tjenester.
Nestsøre Hellstugutinden
Nestsøre Hellstugutinden er et fjell i Jotunheimen i Lom kommune i Innlandet. Det har en høyde på 2 255 meter over havet og er nr. 34 på en liste over fjell i Norge med en primærfaktor på minst 50 meter.
Roadrunner Records
Roadrunner Records er et nederlandsk plateselskap under Warner Music Group som fokuserer på hard rock og heavy metal-utgivelser. Plateselskapet ble stiftet under navnet Roadracer Records i Nederland i 1980. Den gangen var hovedformålet å utgi amerikanske heavy metal-band i Europa. I 1986 åpnet Roadrunner Records sitt hovedkvarter i New York, og senere også ulike avdelinger i England, Tyskland, Frankrike, Japan og Australia. Roadrunner Records første suksessrike band var King Diamond og Annihilator.
Charalampos Papaioannou
Charalampos Papaioannou (født 4. januar 1971) er en gresk judoka.
Han representerte Hellas under Sommer-OL 2004 i Athen, der han ble utslått i omspillet.
Centovallibanen
Centovallibanen (sveitsisk side: Ferrovia delle Centovalli, italiensk side: Ferrovia Vigezzina), er en grensekryssende jernbane med sporvidde 1 000 mm (meterspor) som går fra Locarno i Sveits til Domodossola i Italia. Banen ble åpnet 23. november 1923 og eies og drives i samarbeid mellom det sveitsiske transportselskapet Ferrovie Autolinee Regionali Ticinesi (FART) og det italienske jernbaneselskapet Società Subalpina di Imprese Ferroviarie (SSIF). Linjen går gjennom et dalføre som på sveitsisk side heter Centovalli (hundre daler), og Valle Vigezzo på italiensk side. Linjens to endestasjoner ligger under bakken, og Domodossola stasjon er plassert nær FS-stasjonen på Simplonbanen, mens Locarno stasjon ligger nær SBB-stasjonen med forbindelse til Bellinzona og Sankt Gotthardbanen. Undergrunnstasjonen i Locarno ble åpnet i 1990, og erstattet linjen som gikk gjennom bygatene (og som var kilde til trafikkproblemer). Centovallibanen har ikke konkurranse fra busslinjer, og er derfor viktig for lokalbefolkningen. Turisttrafikken er også et stadig viktigere trafikkgrunnlag.
Nils Landgren
Nils Landgren (født 15. februar 1956) er en svensk funk- og jazztrombonespiller.
Landgren studerte klassisk trombone ved musikkskolen i Karlstad og ved universitetet i Arvika mellom 1972 og 1978. Etter å ha møtt folkejazzpionéren Bengt-Arne Wallin og trombonisten Eje Thelin ble Landgren overbevist om å begynne med improvisasjon og utvikling av sin egen stil.
Etter skolegangen flyttet Nils til Stockholm for å jobbe som en profesjonell trombonist. Han dro snart på turné med den svenske popstjernen Björn Skifs. Thad Jones inviterte Landgren i 1981 til å bli med som førstetrombonist i hans nye storbandprosjekt, «Ball of Fire». Siden den gang har Nils Landgren vært like innom de fleste musikkstiler; jazz, rock, soul, hiphop og storband-sesjoner. Han har spilt med ABBA, The Crusaders, Eddie Harris, Bernard Purdie, Wyclef Jean og Herbie Hancock.
I 1983 ble debutalbumet Planet Rock utgitt, etterfulgt av Streetfighter i 1984, You are my nr 1 i 1985, Miles from Duke med Bengt-Arne Wallin i 1987, Chapter Two 1 i 1987, Chapter two 2 og Follow your heart i 1989. Mellom 1985 og 1987 var Landgren med som skuespiller, sanger, trombonist og danser i over 360 forestillinger av det svenske stykket SKÅL samt at han var med i flere TV-filmer som skuespiller.
I 2006 samarbeidet han med Stavanger Brass Band og Bugge Wesseltoft i forbindelse med MaiJazz.
The Edge of Darkness
The Edge of Darkness er en sang fra Iron Maidens tiende album The X Factor. Sangen har en intro som høres som et helikopter som nærmer seg (fra filmen Apokalypse Nå!).
Sangen er delt opp i tre deler:
Sangen er skrevet av Steve Harris, Blaze Bayley og Janick Gers. Sangen varer i 6 minutter og 39 sekunder.
Bakgrunn
Sangen er basert på filmen Apokalypse Nå!, som er basert på boken Mørkets hjerte. Handlingen i filmen er at oberst Kurtz har blitt drevet til galskap av Vietnamkrigen, og har derfor etablert sin egen base dypt i Vietnams jungel og blåser i alle lover og regler. Mange av filmens dialoger er tatt med i sangen, men mye er også selvskrevet.
Peckardia
Peckardia er en slekt av mycelbiller.
Kilder
Leiodidae i Tree of life
Jon-Willy Rydningen
Jon-Willy Rydningen (født 2. mars 1966) er en norsk musiker, organist, pianist, låtskriver og plateprodusent. Han er mest kjent som bandleder og pianist i flere teateroppsetninger og NRKs suksessprogrammer Den store klassefesten, Rondo, Wiese og Tore på sporet (i 2006). Han har spilt i Lucifer Was. Da det norske bandet Junipher Greene skulle gjenforenes i 2008 måtte Helge Grøslie melde sykdomsforfall, og Rydningen tok da Grøslies plass ved orgelet.
Familie
Jon-Willy Rydningen er broren til trommeslager Eirik-André Rydningen, som er kjent fra samarbeid med Trond-Viggo Torgersen og musiker i bandet Nøkken.
Elverumske Skieløber Compagnie
Elverumske Skieløber Compagnie (ESC) var et militært kompani som var aktivt fra 1747 til 1826, da det ble nedlagt.
Historie
Kompaniet ble opprettet 1747 som et av tre kompanier, Hofske, Elverumske og Åmotske, i den sønnenfjellske skiløperbataljonen. Det ble i tillegg opprettet en nordenfjellske skiløperbataljon som også hadde tre kompanier: Holtålske, Snåsenske og Meråkerske. Skiløperne var organisert som lett infanteri med oppgaver innen rekognosering og patruljevirksomhet. Skiene hadde stor mobilitet, noe som gjorde at skiløperne kom til å fylle noen av det lette kavaleriets roller på vinterstid. Soldatene i kompaniene bestod av vernepliktige som den gang stod i rullene i 10 år. Etter endt grunnopplæring bestod tjenesten i 12 dagers øvelse hvert år. Ved krigstrussel kunne kompaniet raskt mobiliseres gjennom budstikke. Fra 1. september 1801 ble sønnenfjellske skiløperbataljon underlagt Jegerkorpset, og fra 22. februar 1810 ble bataljonen underlagt «Aggershusiske nationale Jægerregiment», mens Jegerkorpset ble overført til Larvik. Etter nederlaget i 1814 kom unionen med Sverige, og kompaniene ble nedlagt i årene 1818-1826. Elverumske og Åmotske tilhørte i årene 1818-1826 "Østerdalske nationale Jegerkorps"
Hamadou Djibo Issaka
Hamadou Djibo Issaka (født 3. juli 1977) er en nigersk roer som spesialiserer seg i singlesculler. Under Sommer-OL 2012 i London representerte han landet sitt, der han ble nummer 33.
Regjeringsoppnevnte utvalg innen høyere utdanning
Følgende regjeringsoppnevnte utvalg innen høyere utdanning har vært sentrale i etterkrigstida:
Anna Haava
Biografi
Anna Haava ble født som Anna Rosalie Haavakivi i en estisk bondefamilie. Familien la stor vekt på utdanning av dattera. Anna Haava begynte sin utdanning på godset Pataste mõis. Deretter gikk hun på en tyskspråklig privatskole i Saare-Vanamõisa. Fra 1878 gikk hun på Hoffmann privatskule i Tartu. Fra 1880 til 1884 gikk hun på den høyere jenteskolen i Tartu og fikk utdanning som guvernante.
I årene fra 1892 til 1894 fortsatte hun utdanningen på ulike sykehjem i Tyskland, og senere arbeidet hun på et diakonissehus i Fürstenwalde ved Berlin. Deretter var hun frå 1894 til 1899 guvernante og sykepleier i Russland, blant annet i St. Petersburg og Novgorod. Einsomheten i utlandet og morens død i 1898 så vel som søsterens død noen år tidligere satte dype spor i henne.
Ved århundreskiftet flyttet Anna Haava inn som husholder på garden til broren i Haavakivi i Livland. Senere var hun redaktør i avisa Postimees og fra 1906 arbeidet hun som frilansforfatter og -oversetter. I 1909 flyttet hun til Tartu, der hun stort sett bodde helt til hun døde. Hun står som en av de største lyrikerne i den estiske litteraturen. Hun er begravet på kirkegården Raadi-Friedhof i Tartu.
Verk
Anna Haava debuterte som lyriker i 1886. Mellom 1888 og 1897 ble lyrikken hennes gitt ut i tre bind under tittelen Luuletused ('Dikt'). Deretter fulgte de to diktsamlingene Lained (1906) og Ristlainetes (1910). Med diktsamlinga Põhjamaa lapsed (1913) gav hun først og fremst ut kjærlighetsdikt med en autentisitet og intensitet som til da var ukjent. I 1920 kom Meie päevist, der Haava har en samfunnskritisk tone. I 1924 fulgte diktantologien Anna Haava luuletuskogu. Så kom Siiski on elu ilus (1930), Laulan oma eesti laulu (1935) og Järelpõiming (1936). Hennes dikt har også blitt tonesatt av estiske komponister.
Anna Haava gav òg ut prosa. I 1911 samla ho aforismer under overskriften Peotäis tõtt (1900, 'En håndfull sannheter'). Väikesed pildid Eestist (1911) går for seg i barndomsmiljøet hennes. Først i 2006 ble selvbiografien Mälestusi Laanekivi Manni lapsepõlvest utgitt, posthumt.
Anna Haava oversatte også mange klassikere til estisk, blant andre av William Shakespeare, Franz Grillparzer, Hugo von Hofmannsthal, Johann Wolfgang von Goethe, Friedrich Schiller, Hans Christian Andersen. I tillegg oversatte hun russisk litteratur så vel som deler av den greske mytologien.
QuickTime Player
QuickTime Player er en medieavspiller laget av Apple. Den kan spille av mange mediafilformater og dets eget filformat QuickTime-filmfil, med filetternavnet .mov.
Programmet leveres i to versjoner - begge er tilgjengelig for Apple Macintosh og Windows - QuickTime Player og QuickTime Player Pro. Den første utgaven er gratis og kan brukes til å spille av film, musikk og bilder. Pro-utgaven koster rundt 300,- NOK og har tilleggsfunksjoner som å eksportere filmfiler til et stort utvalg av andre formater.
QuickTime Player 7.0 var den første avspilleren som tok i bruk film-teknologien H.264 (High Definition) og er en forkjemper for MPEG-4-koding av musikk- og filmfiler.
Sindre Aven
Sindre Aven (1985 i Tananger) er en norsk skjønnlitterær forfatter som debuterte med boka Arkeologene i 2022.
Nikkeltetrakarbonyl
Nikkeltetrakarbonyl, eller nikkelkarbonyl er en organonikkelforbindelse med den kjemiske formelen . Denne fargeløse væsken er den viktigste karbonylen av nikkel. Det er et mellomprodukt i Mond-prosessen for å produsere nikkel med høy renhet og et reagens i organometallisk kjemi, selv om Mond-prosessen har falt ut av vanlig bruk på grunn av helsefarene ved arbeid med forbindelsen. Nikkelkarbonyl er et av de farligste stoffene som hittil har oppstått i nikkelkjemi på grunn av dets meget høye toksisitet på grunn av høy volitalitet og rask hudabsorpsjon.
Sumpskogfluer
Sumpskogfluer (Diastatidae) er en liten familie av fluer som er i slekt med fruktfluene. Selv om de kan være ganske tallrike er lite eller ingenting kjent om biologien til disse fluene.
Utseende
Små (2–4 mm), slanke, mørke fluer. Brystet (thorax) er ganske høyt hvelvet, matt, med sparsom hårkledning og få, lange børster. Brystet har mer eller mindre tett, grålig bestøvningakkroppen er sylindrisk og ganske slank. Beina er middels slanke, leggene (tibiae) har en kraftig børste (preapikalbørste) rett før enden, og bakleggen har en kraftig spore. Vingene er ganske store, og fremkanten har kraftige, pigg-aktige hår. Fremkantenåren (costa) er brutt på to steder, rett innenfor det ytterste bruddet sitter det en børste. Vingene har ofte mørke fargetegninger og mange arter har ulike mønstre av mørke flekker eller tverrbånd på vingene.
Hodet er stort og avrundet på formen, med store fasettøyne. Hodet bærer lange og kraftige børster. Det er to par børster (vertikalsetae) i bakhodet, et par kryssende børster (postocellarsetae) bak punktøynene, et par lange børster (ocellarsetae) mellom punktøynene og to store og en liten børste (orbitalsetae) langs innerkanten av hvert fasettøye. De har også kinnbørster (vibrissae) fremst på siden av hodet ved munnkanten. Pannen er skitten-gul på farge, resten av hodet er mørkt med gråaktig bestøvning. antennene er tre-leddet og rettet nedover. Det første leddet er ganske kort og knapt synlig, det andre leddet danner en hette over det tredje, ovale eller avrundet firkantede leddet. En fjærgrenet antennebørste (arista) sitter festet nær roten på det tredje leddet.
Larvene er ukjente.
Levevis
Til tross for at disse fluene ikke er sjeldne er praktisk talt ingen ting kjent om deres levevis. De voksne fluene kan finnes i en lang rekke habitater, men særlig på fuktige steder i skog, på myrer og i sumper, men også i tørre skogområder. Noen arter kan finnes flyvende over løvstrø der larvene trolig lever, andre er tallrike i vegetasjonen på myrer eller ved vann. Fargeflekkene som finnes på vingene til noen arter spiller trolig en rolle ved paringsritualer.
Ragnar Sigurðsson
Ragnar Sigurðsson (født 19. juni 1986) er en islandsk fotballspiller som spiller for Fylkir.
Landslaget
Han ble tatt ut i s EM-tropp til EM i Frankrike 2016.
Han ble tatt ut i s tropp til VM i fotball 2018 i Russland.
Vesir
Vesir (også kjent som visir) er en historisk tittel brukt for høytstående politiske personer i Midtøsten som fungerte som rådgivere til kalif, emir, kongen, keiser eller en sultan. Ordet forekommer i mange former (wazir, wazara, vichir, vicira) og den europeiske varianten ble introdusert av Det osmanske riket.
Trefingerdovendyr
Biologi
Trefingerdovendyr har tre fingre, eller tær, på framlabbene og tre på baklabbene – dette i motsetning til slekta tofingerdovendyr som har kun to på forlabbene. Videre har artene åtte eller ni nakkevirvler, mens alle andre pattedyr bortsett fra sjøkyr og tofingrede dovendyr har sju.
Bigganjarga naturminne
Naturminnet er en spesiell bergformasjon som ligger like over fjærenivå. Formålet med fredningen er å bevare en unik forekomst av «eokambrisk» morenekonglomerat (tillitt) med et underlag av isskurt kvartsitt. Bikkanjárgatillitten er en forsteinet morene fra en istid i begynnelsen av jordens oldtid for ca 600 millioner år siden. Skuringsstripene på kvartsittunderlaget er dannet under samme istid (kalt «Varangeristiden»). Eokambriske morenekonglomerater er kjent også fra andre strøk av jorden. Bikkanjárgatillitten er imidlertid den eneste kjente med en kombinasjon av moreneavsetning og isskurt underlag, og er derfor som geologisk naturminne enestående i verden.
Trenos
Trenos var i det antikke Hellas en sørge- eller klagesang som ble fremført ved likskue eller begravelse.
Sangene fremkommer i Homers dikt over hellenerne og trojanerne. Senere ble trenos utviklet til en litterær, poetisk sjanger og flere diktere, blant andre Pindar og Simonides fra Keos ble kjent for disse.
Den polske komponisten Krzysztof Penderecki viet i 1960 komposisjonen Threnos for 52 strengeinstrumenter til ofrene etter atombomben over Hiroshima.
Susitna (Alaska)
Susitna er en bosetning i Matanuska-Susitna Borough i Alaska. Ved folketellingen i 2010 hadde stedet 18 innbyggere.
Trenos
Den tilsvarende romerske form var naenia.
Institut du monde arabe
Institut du monde arabe (IMA) er et museum og forskningssenter i Paris. Det ligger på venstre bredd, rett overfor Notre-Dame.
Instituttet var ett av president François Mitterrands prestisjeprosjekter. Det ble bygd av den franske regjering og Den arabiske liga i fellesskap, og sto ferdig i 1987.
Bygget er tegna av arkitekten Jean Nouvel. Sørveggen består av felter med 240 sensorstyrte lukkere som reguleres etter sollyset og modulerer lyset inne i bygningen. Samtidig etterlikner feltene den tradisjonelle arabiske flettverksteknikken moucharabieh
Instituttet består av et museum som dekker arabisk historie, et forskningsbibliotek og multimediasenter. I tillegg finnes det et auditorium som viser filmer og brukes som konsertlokale. Mange ledende musikere fra den arabiske verden har holdt konserter her.
Gibraltar under EM i friidrett 1978
Gibraltar deltok med en utøver under EM i friidrett 1978 som ble arrangert 29. august–3. september 1978 i Praha. Gibraltar tok ingen medaljer under mesterskapet.
Moers
Moers er en by i den tyske delstaten Nordrhein-Westfalen med rundt 110 000 innbyggere. Byen ligger i Kreis Wesel ved den venstre bredden av Rhinen, 7 km vest for stedet der Rhinen og Ruhr renner sammen i Duisburg. 13 km lenger sør ligger Krefeld.
Caussols
Caussols er en kommune i departementet Alpes-Maritimes i det sørøstlige Frankrike. Kommunen hadde et folketall på 231 i 2008. Kommunen er kjent for CERGA observatoriet på Calernplatået.
Pachydeminae
Pachydeminae er en gruppe av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utseende
Stort sett middelsstore, avlange, gulbrune eller brunlige oldenborrer. Som vanlig hos denne gruppen har antennene store lameller, særlig hos hannene.
Utbredelse
Gruppen er representert i alle verdensdeler, særlig er den artsrik i Afrika og middelhavsområdet.
Systematisk inndeling
Etter den nyeste (fra 2011) systematiske inndelingen går denne gruppen inn som et synonym for underguppen Tanyproctina i gruppen Tanyproctini.
Borettslaget Kollektivet
Borettslaget Kollektivet er et bofellesskap på Hovseter i Oslo. Borettslaget ble innviet i 1975/1976.
Historikk
De tre kvinneorganisasjonene Oslo Kvinnesaksforening, Oslo Kvinnelige Akademikere og Oslo Yrkeskvinners klubb tok initiativet til opprettelsen av bofellesskapet. Formålet var blant annet å gjøre det enklere for kvinner å gå ut i yrkeslivet, ved å etablere en boform der en del av dagliglivets praktiske gjøremål ble løst kollektivt. Ungdommens Selvbyggerlag stod for byggingen, og det ble tegnet av de kjente arkitektene Rinnan og Tveten. Som det første av sitt slag i landet, var det klart for innflytting i 1976. Det ble lagt inn felles forsamlingslokale med storkjøkken, diverse hobbyrom, felles takterrasser, fellesvaskeri, sykkelboder, trimrom, badstu, hybler, barnehage og vaktmestertjeneste. I nesten alle år siden 1976 fram til i dag (2020) har man hatt fellesmiddager noen dager i uka til en rimelig penge, åpent for alle beboere uten påmelding.
Organisering og bygningsmasse
Bofellesskapet er organisert som et borettslag med sosiale funksjoner i tillegg til de selvstendige leilighetene. Borettslaget inneholder omkring 150 boenheter fordelt på to høyblokker og to lavblokker, De fleste av disse er vanlige leiligheter, mens omkring ti er hybler. Hyblene leies ut, hovedsakelig internt, noen til kort tid og andre til lengre tid.
Norsk kontinentalsokkel
Norsk kontinentalsokkel er den undersjøiske forlengelsen av landmassen utenfor Norge i Skagerrak, Nordsjøen, Norskehavet, Barentshavet og Polhavet. Kontinentalsokkelen strekker seg ut til de store havdyp og den norske stat har rett til å utnytte ressursene i og på havbunnen. Det er et relativt grunt og flatt område som går ut til egga der det er brattere helling (kontinentalskråningen) mot de store havdypene. Den norske kontinentalsokkelen varierer fra nesten ingenting utenfor Tromsø til flere hundre kilometer utenfor Nordland og Finnmark. Havet over kontinentalsokkelen er det mest fruktbare med de viktigste fiskeartenes gyteområder og de rikeste fiskeområdene. Geologisk regnes sokkelen til landjorden. Den grunneste delen av sokkelen har til tider vært tørrlagt da store mengder vann var bundet is på land i istiden. Steinaldermenneskene streifet på slettelandskapet mellom Norge og Storbritannia. Flere tusen meter tykke sedimentære bergarter på sokkelen skriver seg fra karbontiden og senere, og i disse tykke lagene har organisk materiale fra dyr og planter blitt omdannet til olje og gass.
Colors
Colors er en amerikansk drama- og kriminalfilm fra 1988 regissert av Dennis Hopper. Den handler om to politimenn, én ung og én erfaren, som sammen må møte utfordringene på gata i det gjengkontrollerte Los Angeles. Hovedrollene spilles av Sean Penn og Robert Duvall.
Colors ble godt mottatt av filmkritikerne og ble en moderat publikumssuksess.
Handling
Filmen handler om to politimenn i Los Angeles, en ung og en gammel, som havner i en spesialgruppe der de må kjempe for ro og orden blant ulike rivaliserende gjenger i byen. Arbeidsdagene deres går med til å skaffe seg forsøksvis kontroll over krigen mellom to rivaliserende bander som er lett gjenkjennelige i hver sine farger.
Norsk kontinentalsokkel
Juridisk regnes den norske kontinentalsokkelen fra territorialgrensen ved 12 nautiske mil fra land og ut til yttergrensen for sokkelen eller avgrensningslinjen som er avtalt med annen stat. Ut til 200 nautiske mil overlapper kontinentalsokkelen og den økonomiske sonen.
Colors
Handling
Danny (spilt av Sean Penn) er den unge hissige politimannen som vil være tøffere og mer hardtslående enn gjengene. I politirazziaer går han rett på sak, og pågriper alle som oppholder seg i nærheten av et gjengreir. Han har innledet et forhold til Louisa (spilt av Maria Conchita Alonso), som er servitrise og har meksikansk bakgrunn, og hun finner det vanskelig å takle den brå og aggressive oppførselen hans. Bob er en helt annerledes politimann. Med bare et år igjen til pensjonsalderen fremstår han som erfaren og sindig, og nyter respekt selv i gjengmiljøet. Han snakker med gjengmedlemmene, og forsøker å forstå dem. De som fremdeles er unge nok til å ha en sjanse, prøver han å lede på rett kjøl. De fullstendig hardkokte holder han i sjakk vel å vinne deres respekt. Under samarbeidet innser begge politimennene at de har noe å lære av hverandre.
Popularitet og økonomi
Colors ble en moderat suksess. Den innbrakte $46,6 millioner i USA og havnet på 21. plass over de mest innbringende filmene i USA i 1988.
Produksjonskostnadene er estimert til $10 millioner.
Anmelderne
Colors ble godt mottatt av kritikerne, noe som gjenspeiles av at den har fått så mye som 81 % på Rotten Tomatoes. Både Roger Ebert og Leonard Maltin gav den tre av fire stjerner.
Både Dagbladet og VG gav den terningkast fire. Aftenpostens anmelder skrev følgende: «''Filmen skildrer effektivt hvordan to politimenn, en ung og en eldre (Sean Penn og Robert Duvall), gir seg i kast med problemene. Stilen er realistisk med et røft foto, en springende og episodisk handling, og skuespillere som tar gatens sprog i bruk. Filmen bruker også en effektiv blanding av amatører og profesjonelle skuespillere som føles tvers igjennom autentisk''».
Priser
Herbie Hancock vant en pris ved BMI Film & TV Awards for sitt musikalske bidrag til filmen.
Bakgrunn og miljø
Midt på åttitallet eksploderte ungdomsvolden i Los Angeles. Det hadde to årsaker: Gjengene fikk tak i automatvåpen, og drap kunne gjøres raskt og effektivt fra en forbipasserende bil. I tillegg ble det hurtig vanedannende narkostoffet crack introdusert, og ungdomsgjengene kontrollerte gatens hippeste stoff.
I Los Angeles fryktet man at den realistiske bandekrigen på lerretet også skulle spre seg til kinosalene. Politi og myndigheter i Los Angeles forsøkte derfor å stoppe filmen.
Annet
Colors ble innspilt i Los Angeles våren 1987.
Norsk kontinentalsokkel
Norsk jurisdiksjon over sokkelen utenfor 200 nautiske mil hviler på godkjennelse fra FNs kontinentalsokkelkommisjon. Det norske kravet på utvidet sokkel ble opprinnelig godkjent i 2009. Da ble 235,000 kvadratkilometer utenfor den økonomiske sonen lagt til den norske kontinentalsokkelen i Norskehavet, Barentshavet og Polhavet.
Kvantitativ sårbarhetsanalyse
PVA-metoder har utviklet seg raskt i løpet av de siste to tiårene, og nyere fremskritt har fokusert på å innlemme mer kompleks populasjonsdynamikk; statistiske verktøy for modellvalg og estimering; kombinasjon med geografiske informasjonssystemer (GIS) og romlige datamodelleringsmiljøer; og integrering i sannsynlighetsparadigmer for risikovurdering, strategisk planlegging og beslutningsanalyse. Siden PVA kan brukes som grunnlag for å liste opp arter som truet og utsatte under kriteriene fra World Conservation Union, kan PVA-metodikk ha betydelige policyimplikasjoner.
Kenneth Sivertsen (alpinist)
Kenneth Sivertsen (født 31. august 1973 i Ankenesstrand) er en norsk tidligere alpinist. Han representerte Narvik Slalåmklubb.
Sivertsen vant utfor i NM i alpint i 1999 og alpin kombinasjon i 1996. Han deltok under vinter-OL for Norge under 2002 i Salt Lake City med 19.-plass i super-G, 20.-plass i storslalåm og 25.-plass i utfor. Han deltok også i VM i alpint 1996, 1997, 1999 og 2001 med 11.-plass i super-G i 1999 som beste resultat.
Den 178 cm lange alpinisten la opp etter en kneskade.